1Yesu lund uyero ni udul dhanu ku julubne, 2ewacu kumae, Jugorcik ku Jufarisayo de gijany wi kom pa Musa: 3ka kumeno gin ceke ma tek giwacu iwu, dong’ wutim wuwor de: ento kud wutim calku tic migi; kum giwacu, man gitimo ngo. 4Eyo, gitwio ter ma pek ma yeyo tek, gikethogi de wi gok dhanu; ento gin gigi giyenyo ngo gicorgi ku lwetgi acel. 5Ento tic migi ceke gitimo kara dhanu ginen: kum giketho ngisa migi mi lem pa Mungu udok lac, man gikoko dhu kendi migi de, 6gimaru ka m’usagu de i agba, ku kom m’usagu i kacokri, 7ku moth ma i katali, man ya dhanu lwong’gi kumae, Japonji. 8Ento wun re ku julwong’wu Japonji: kum japonji mu en e acel, man wun ceke wun umego. 9Man kud wulwong’ ng’atu moko ya wegwu i ng’om: kum ng’atu acel e ma Wegwu, en e ng’atu ma ni i polo. 10Kadok ku julwong’wu judongo: kum ng’atu acel e ma jadit mu, en e Kristu. 11Ento ng’atu ma dit ma sagu wagi i kindwu ebibedo jatim iwu. 12Man ng’atu ma tek bitingre gire jubijwige; man ng’atu ma tek bijwigre gire e ma jubiyunge. 13Ento can i wiwu, jugorcik ku Jufarisayo, weg ambili! kum wuciko dhu ker m’i polo i wang’ dhanu: kum wun giwu wumondo ngo, kadok ju m’ubemondo de wuyio ngo ya gimondi. 14Can i wiwu, jugorcik ku Jufarisayo, weg ambili! kum wucamu udi mi mon ma coggi tho, cil kinde ma wuguro rwo ma bor: kum kumeno wubinwang’u lembapoka ma rac ma sagu. 15Can i wiwu, jugorcik ku Jafarisayo, weg ambili! kum wutieko nam ku ng’om de kara wunwang’ jalub acel; man kan edoko kumeno, wudwoke ni wod gehena ma sagu wun giwu wang’ ario. 16Can i wiwu, wu jutelwrjo ma wun abinga, ma wuwacu kumae, Ng’atu ma tek bikwong’o kwong’ ku hekalu, en e mananu; ento ng’atu ma tek bikwong’o kwong’ ku mola ma kwar mi hekalu, en e jabanja. 17Wu jukusegu abinga de: kum makani ma dit ma sagu, mola ma kwar kadi hekalu ma dwoko mola ma kwar leng’i? 18Man ke kumae, Ng’atu ma tek bikwong’o kwong’ ku pemblam, en e mananu; ento ng’atu ma tek bikwong’o kwong’ ku giramia ma ni i wie, en e jabanja. 19Wun abinga: kum makani ma dit ma sagu, giramia, kadi pemblam ma dwoko giramia leng’i? 20Ka kumeno ng’atu m’ukwong’o kwong’ ku pemblam, nwang’u ekwong’o kude, ku gin ceke ma ni i wie de. 21Man ng’atu m’ukwong’o kwong’ ku hekalu, nwang’u ekwong’o kude, ku ng’atu m’ubedo i ie de. 22Man ng’atu m’ukwong’o kwong’ ku polo, nwang’u ekwong’o ku komker pa Mungu, ku ng’atu m’ujany i wie bende. 23Can i wiwu, jugorcik ku Jufarisayo, weg ambili! kum wumio apaje mir ukuju, ku thoki, man atingli, man wuweko gin ma pek mi cik, ku pokolembe ma pwe, man kisa, ku yioyic: ento emaku wutim gin maeni, man kud wuwek timo gin maeni de. 24Wujutelwijo ma wun abinga, wuluro jur woko, man wumwonyo ngamia! 25Can i wiwu, jugorcik ku Jufarisayo, weg ambili! kum wulonyo yo ng’ei kikombe ku yo ng’ei atangla, ento kuvuga kud awanya ma rac upong’ yor i igi. 26In i Jafarisayo ma abinga, ilar ilony yo i kikombe kud atangla de, kara yo ng’eigi bende dok leng’. 27Can i wiwu, jugorcik ku Jufarisayo, weg ambili! kum wu calu odliel ma jufuyo ku vulo, ma nen ber ku yo woko, ento cogo dhanu m’utho pong’ yor i igi, ku sasa ceke. 28Cil kumeno wun bende dhanu nenowu pwe ku yo woko, ento ku yor i iwu wupong’ kud ambili man camuco. 29Can i wiwu, jugorcik ku Jufarisayo, weg ambili! kum wugomo odliel mi jubila, man wuruko odliel mi weg bedopwe, 30wuwacu de kumae, Tek wanuti i ceng’ ma kwaruwa nuti i ie, kuno di waribra kugi ngo i rimo mi jubila. 31Kum kumeno wunyuthiu giwu, ya wu wot ju m’unego jubila. 32Ka kumeno dong’ wupong’ mukero pa kwaruwu. 33Wu thwol, wu nyikwai urobi, wucopo piei ni lembapoka mi gehena nenedi? 34Ka kumeno, nen, aoro jubila i beng’wu, ku jurieko, man jugorcik: jumoko m’i kindgi de wubinego wubigurogi de; jumoko de m’i kindgi wubifodogi i kacokri mu, man wubinyayu ragedo i kumgi ku bang’ adhura ku bang’ adhura: 35kara rimo ceke ma pwe m’uthwogre wi ng’om, ubed i wiwu ugambre kum rimb Habil ma pwe cil ku rimb Zakaria ma wod Barakia, ma wunego i kind hekalu ku pemblam. 36Andha awacu iwu kumae, Gin maeni ceke bibino i wi dhanum’utuk maeni. 37E Yerusalem, Yerusalem, m’unego jubila, m’ucanyu ju ma juorogi i bang’e de ku kidi! wang’ udul ngi ayenyo acok nyithindho peri karacelo, cil calu rnin gweno coko nyithindhe the bombe, e wuyenyo ngo! 38Nen, ot mu juweko iwu ni uvuru. 39Kum awacu iwu kumae, Ugambre kawono wubinena kendo ngo, cil ma wubiwacu ko kumae, Mugisa ni ng’atu m’ubino ku nying Rwoth.
Copyright
Learn More
luo_Latn zho_Hant eng_Latn